
Ajka város Önkormányzata Képviselő-testületének a 34/2009.(XI.13.) rendelettel módosított a 21/1996. (VI.25.)  rendelete az 

IPARI PARK Részletes Rendezési terv helyi építési és szabályozási

előírásairól

Ajka város Önkormányzatának Képviselő-testülete az építésügyről szóló többszörösen módosított 1964.évi III.tv., valamint a 2/1986.(II.27.) ÉVM számú rendelettel közzétett, többszörösen módosított Országos Építésügyi Szabályzat ( OÉSZ) 6.§ (2) bekezdésében kapott felhatalmazása alapján, az 1990.évi LXV.tv. 8.§ (1) bekezdésében előírt feladata ellátása körében megalkotja Ajka Ipari Park Részletes Rendezési Tervéhez kapcsolódó helyi építési előírásokat, és elrendeli annak alkalmazását.

I. ÁLTALÁNOS  ELŐÍRÁSOK

A szabályzat hatálya

1.§

Jelen szabályozási előírások hatálya az Ajka Új Atlantisz Ipari Park területére terjed ki. A területi határt az M = 1 : 2000  léptékű helyszínrajz tartalmazza.

Az előírások alkalmazása

2.§

(1)
Az 1.§-ban meghatározott területen területet felhasználni, építmény elhelyezésére telket, építési területet kialakítani, épületet, építményt elhelyezni és építeni, valamint ilyen célokra építésügyi hatósági engedélyt adni csak az 1/1990.(I.16.) KÖHÉM és 1/1992.(I.6.) KTM számú rendeletekkel módosított 2/1986.(II.27.) ÉVM számú rendelet ( Országos Építésügyi Szabályzat ,továbbiakban: OÉSZ ), az általános érvényű egyéb rendelkezéseknek, illetőleg a hatósági előírásoknak, az ÁRT valamint jelen szabályozási előírásoknak megfelelően szabad. 

(2)
E rendelet rendelkezéseitől a 3.§. (1) bekezdés előírásainak megtartásával eseti eltérési engedély - az érdekelt szakhatóságok hozzájárulása mellett - csak a jelenleg nem szabályozható kérdések körében, az eseti jelzésre vonatkozó szabályok megtartásával adható.

(3)
Az előírásokat 1 : 2000 méretarányú szabályozási terv (továbbiakban terv) , valamint jelen rendelet 1.sz.mellékletét képező intézkedési és ütemezési tervvel  együtt kell alkalmazni.

(4)
A szabályozási terven jelölt területek belterületnek minősülnek. A belterületté nyilvánításra akkor kerülhet sor, ha azt a Képviselő-testület annak időszerűsége folytán ütemezetten elrendeli. A területek terv szerinti felhasználásáig az építés az OÉSZ 44.§ (5) bekezdése szerint engedélyezhető.

A szabályozás általános elemei

3.§

(1)
A szabályozási terven jelölt kötelező szabályozási elemek közül



- a kül- és belterületek,



- a területfelhasználási egységek,



- az övezetek és építési övezetek határvonalai, illetőleg



- a környezet védelmére vonatkozó szabályozási elemek


a terület kialakítása és beépítése szempontjából I.rendű kötelező megállapításokat rögzít,  módosításuk testületi döntés alapján a Részletes Rendezési Terv felülvizsgálatával és módosításával, a területrendezési tervek készítéséről, egyeztetéséről, módosításáról és karbantartásáról szóló 7/1983. (Ép.Ért.23.) ÉVM számú utasításban foglaltak betartásával lehetséges.

(2)
A fentiekben nem szabályozott szabályozási elemek irányadó jellegűek, azoktól jelen előírás  2.§ (1)-(2) bekezdéseiben rögzítettek betartásával, továbbá a telekalakításra vonatkozó 6.§ (1) és (2) bekezdésében rögzített általános előírások, illetőleg a területfelhasználási egységek részletes szabályainak megtartásával a  beépítési tervek készítése során el lehet térni. 

Területfelhasználás

4.§

(1)
Jelen előírás  1.§-ában megnevezett terület az alábbi



- ipari és raktározási területek



- ipari-intézmény területek



- közlekedési területek



- erdő területek


területfelhasználási egységekre tagolódik.



(2)
A területfelhasználási egységekre vonatkozó általános előírásokról 



a./ övezeteinek, építési övezeteinek tagolódásáról



b./ az építmények elhelyezésére szolgáló földrészletek kialakításáról

      

c./ az építmények elhelyezéséről és a beépítés módjáról



d./ a közművesítettség mértékéről 


jelen rendelet és szabályozási terv intézkedik.

(3)
 Az (1) bekezdésben meghatározott területfelhasználási egységek földrészletein az OÉSZ 11.§-ával meghatározott jellemző rendeltetésüknek megfelelő építmény akkor helyezhető el, ha:

a./ az elhelyezés  biztonságos, a szomszédos ingatlanok használatát nem gátló kiakítására,

b./ természeti és művi környezetükkel való kölcsönhatására





- a  zaj és rezgés elleni védelmére





- a levegő tisztaságvédelmére





- a talaj védelmére





- a felszín és felszín alatti vizek védelmére


vonatkozó általános érvényű és eseti előírások,  jelen rendelet IV.fejezetében szabályozott előírások és feltételek betarthatók , továbbá, ha 

c./ személy- és közszolgálati járművekkel az OÉSZ 14.§-a szerinti módon    megközelíthető, illetőleg ha

d./ az OÉSZ 15.§.szerint

d1.rendeltetésszerű használatához szükséges energia és vízi közművekkel ellátható és ha ezek igénybevételével az ellátó rendszerek működésében zavart nem okoz

d2. ha a keletkező szennyvíz ártalommentes elvezetése, vagy elhelyezése és a csapadékvíz elvezetése biztosítható

d3.a használat során keletkező kommunális,  technológiai és veszélyes hulladékok elszállításának vagy ártalommentes elhelyezésének, illetőleg helyi komposztálásának lehetősége biztosítható

d4.károsan nem befolyásolja a földalatti vizek szintjét, mozgását, tisztaságát és ha 



e./ működésük közrendet, közízlést nem sért.


f./
Az építmények az OÉSZ 48.§-ával megállapított feltételek teljesítése mellett    telepíthetők.

II. A TERÜLETFLHASZNÁLÁSI EGYSÉGEKRE VONATKOZÓ ELŐÍRÁSOK

Általános előírások
5.§

(1) 
Az ipari és raktározási területen az OÉSZ 35.§ (1) bekezdésében meghatározott építmények helyezhetők el.

(2)
Az ipari intézmény területen az OÉSZ 32.§(1) bekezdésében meghatározott intézmények közül jelen előírás 1.§-ában meghatározott területi jellegnek megfelelő intézmények, intézmény  jellegű szolgáltatóipari telephelyek helyezhetők el. 

(3)
 A közlekedési területen az OÉSZ 38.§-ának megfelelően az országos és helyi közutak területe, valamint ezek csomópontjai, illetőleg a közlekedéshez kapcsolódó létesítményei helyezhetők el.

(4)
Az erdő területen az OÉSZ 42.§ (1) bekezdésben meghatározott  területek helyezhetők el.

(5)
A területen teljes közművesítettség és a technológiához tartozó ellátó és biztonsági rendszerek kialakítása kötelező.

(6)
Technológiai tervekben - szükség esetén környezeti hatástanulmánnyal és hatásvizsgálattal alátámasztva - igazolni kell az övezetre vonatkozó környezetvédelmi előírások betarthatóságát. A hatásvizsgálat szükségességének megítélésénél a környezetvédelmi szakhatóság állásfoglalása az irányadó.
(7)
Védőterületet annak terhére, és annak telkén kell kialakítani, akinek a tevékenysége azt szükségessé teszi.
Az építési telek

6.§

(1)
A területen egyedi, vagy tömbtelek egyaránt kialakítható.

(2)
Tömbtelek csak több azonos, vagy egymást kiegészítő rendeltetésű főépület együttes elhelyezésével alakítható ki.

A beépítés általános előírásai

7.§

(1)
A területen jelen előírás 5.§-ának (1)-(4) bekezdéseivel meghatározott építmények az OÉSZ 68.§-ával szabályozott feltételek teljesítésén túl és jelen előírással együtt érvényes terv szerinti beépítési vonalak, betartandó védőtávolságok figyelembevételével, szabadon álló formában a (2) bekezdés szerinti beépítettség és terv szerinti szintterületi mutatók betartásával helyezhetők el.

(2)
A beépített és burkolt felületek összessége nem haladhatja meg a telek 60 %-át. Ez alól jelen rendelet 2.§ (2) bekezdésében meghatározott esetek szerint  a szabályozási terv előírásainak betartásával el lehet térni, de ez esetben is a telephelyek területének 30 %-át parkosítani, fásítani kell.

(3)
Az elhelyezhető építmények utcai homlokzatmagassága a 12 m-t, a technológiai kémény magassága a 15 m-t  nem haladhatja meg. Ez alól csak az alkalmazott technológia igényelte toronyszerű épületek és építmények esetében  jelen előírás 2.§(2) bekezdésének betartásával  lehet eltérni. 

(4)
A Bakonygyepes-Tótvázsony összekötő út mentén csak főépület helyezhető el a (3) bekezdés szerinti beépítési feltételek megtartásával. Az ipari park közútcsatlakozási, körforgalmi csomópontjai környezetében lévő telek beépítésénél tömegében és szinében hangsúlyos építészeti elemeket kell alkalmazni, melyet a csatlakozó útak és csomópontok esetén egységesen kell kezelni.

(5)
A területen a főépület(ek) elhelyezésén túl csak az üzemeléshez szükséges melléképületek létesíthetők.

(6)
Melléképület az építési vonalon túl a főépület által takarva a technológiai adottságok figyelembe vételével telepíthető.

(7)
A szükséges gépjármű várakozó helyeket a telek ( tömbtelek) területén az OÉSZ 78.§ (1) bekezdésében meghatározottak szerinti feltételek teljesítésével kell elhelyezni.

(8)
Az egy tömbön belüli teleklehatárolások beépítésre nem szánt területein háromszintű (gyep, cserje, fa) növényzettel fedett zöldfelületet kell kialakítani. 

(9)
A telephelyek közterület felé eső részeinek parkosítása és fenntartása a telephely tulajdonosának feladata. 

(10)A közműtervek figyelembe vételével a zöldterületek, közlekedési területek fásitása, növényzettel való burkolása kötelező.

(11)Kerítés a telekhatárokon, vagy az előkert mélységében építhető. A kerítésnek meg kell felelni az esztétikai és vagyonvédelmi követelményeknek.

(12) A területen illetőleg a csatlakozó közutak mentén a közigazgatási határig létesíthető valamennyi reklám, útbaigazító és egyéb tábla, továbbá a reklámhordozó elhelyezése engedély köteles.

IPARI ÉS RAKTÁROZÁSI ÖVEZETEK

Általános előírások

8.§.

(1)
A területen jelen előírás 5.§ (6) bekezdés előírásait is figyelembevéve az OÉSZ 37.§ -  d./ pontja kivételével - a./, b./, c./, e./, f./, g./, h./, i./ pontjaival meghatározott építmények helyezhetők el.

(2)
Az (1) bekezdésben meghatározott építmények elhelyezéséhez a területen az OÉSZ 35.§ (2) bekezdése alapján az alábbi:





a./ kisüzemi   IP-1. jelű 





b./ kis- és közép üzemi  IP-2.  jelű





c./ nagyüzemi IP-3. jelű


ipari, raktározási övezetek alakítandók ki.

Részletes előírások
IP -1. építési  övezet

9.§

(1)
Az övezetben az 1 ha-nál kisebb területigényű kisüzemi, ipari, raktározási (szolgáltató) jellegű üzemek telepíthetők. 

(2)
Az övezetben egyedi telkek  az alábbiak szerint alakíthatók ki:

A telek




-------------------------------------------------------------------------------------------------

  beépítési módja              övezeti jele

          
 legkisebb










homlokvonala
mélysége  területe
 











(m)
     (m)
        ( ha)
 




-------------------------------------------------------------------------------------------------




szabadonálló


IP - I..


50
     60
        0,35

IP - 2. építési övezet

10.§

(1)
Az övezetben a max. 2,5 ha területigényű kis- és középüzemi ipari, raktározási (szolgáltató) üzemek telepíthetők.

(2)
Az övezetben egyedi és jelen előírás 6.§ (2) bekezdésében  megfogalmazott főépületek elhelyezésére tömbtelek is kialakítható az alábbiak szerint:

A telek




-------------------------------------------------------------------------------------------------

  beépítési módja              övezeti jele

          
 legkisebb










homlokvonala
mélysége  területe
 











(m)
     (m)
        ( ha)
 




-------------------------------------------------------------------------------------------------




szabadonálló


IP - 2.


70
     60
        1,00

IP - 3. építési övezet

11.§


(1)
Az övezetben a legalább 2,5 ha területigényű nagyüzemi ipari, raktározási üzemek telepíthetők.

(2)
Az övezetben jelen előírás 6.§ (2) bekezdésében megfogalmazott főépületek elhelyezésére tömbtelket kell kialakítani az alábbiak szerint:

A telek




-------------------------------------------------------------------------------------------------

  beépítési módja              övezeti jele

          
 legkisebb










homlokvonala
mélysége  területe
 











(m)
     (m)
        ( ha)
 




-------------------------------------------------------------------------------------------------




szabadonálló


IP - 3.


200
     100
        2,50








IP - K


   K
       K

K


(3)
Az IP-K övezetben a beépítés mértéke jelen előírás 7.§ (2) bekezdésében megfogalmazott mértéken túl nem növelhető. Ezen túlmenően új épület az elbontott épületek arányában létesíthető.

IPARI- INTÉZMÉNYTERÜLETEK

Általános leírások

12.§

(1)
A területen az 5.§ (2) bekezdés előírásait is figyelembe véve főépületként 



a./ az OÉSZ 34.§ a.,b.,d.,e.,f. pontjaival, valamint



b./ az előbbieken túlmenően az OÉSZ 37.§ a./ pontjával 


meghatározott építmények helyezhetők el.

(2)
Az (1) bekezdésben meghatározott építmények elhelyezéséhez a területen az OÉSZ 32.§ (2) bekezdése alapján az alábbi  



a./ az (1) bekezdés a./ pontjával meghatározott építmények elhelyezésére INT-1



b./ az (1) bekezdés b./ pontjával meghatározott építmények elhelyezésére INT-2

      ipari intézményterületek alakítandók ki.

(3)
Az (1) bekezdésben meghatározott építmények elhelyezéséhez tömbtelket kell kialakítani.

INT 1. építési övezet
13.§

(1)
Az övezetben jelen előírás 12.§ (1) bekezdés a./pontjával meghatározott építmények helyezhetők el.

(2)
Az övezetben jelen előírás 6.§ (2) bekezdésével meghatározott tömbtelek alakítható ki az alábbiak szerint:

A telek




-------------------------------------------------------------------------------------------------

  beépítési módja              övezeti jele

          
 legkisebb










homlokvonala
mélysége  területe
 











(m)
     (m)
        ( ha)
 




-------------------------------------------------------------------------------------------------




szabadonálló


INT -1.


100
     100
       1,00

INT 2. építési övezet

14.§

(1)
Az övezetben jelen előírás 12.§ (1) bekezdés b./ pontjával meghatározott építmények helyezhetők el.

(2)
Az övezetben jelen előírás 6.§ (2) bekezdésével meghatározott tömbtelek alakítható ki az alábbiak szerint:

A telek




-------------------------------------------------------------------------------------------------

  beépítési módja              övezeti jele

          
 legkisebb










homlokvonala
mélysége  területe
 











(m)
     (m)
        ( ha)
 




-------------------------------------------------------------------------------------------------




szabadonálló


INT - 2.

200
     200
        5,00

KÖZLEKEDÉSI  TERÜLETEK

Általános előírások

15.§

(1)
A jelen előírás 5.§ (3) bekezdésében meghatározott közlekedési területek tervben biztosított építési területén kizárólag olyan létesítmények helyezhetők el, amelyek a közlekedési létesítmények megvalósítását nem gátolják.

(2)
A belterületi utak szabályozási szélességgel meghatározott területsávjai mentén épületet, építményt elhelyezni csak a szabályozási sáv megtartásával lehet.
Részletes előírások

16.§

(1)
A közlekedési területek és építmények szabályozási szélességét a terv tartalmazza.

(2)
A 7308.számú Bakonygyepes- Tótvázsony összekötő út szabályozási szélessége 2 X 30 m, mely magába foglalja az útárkon kívüli kerékpár- és gyalogút területét is.

(3)
A 7308.számú Bakonygyepes- Tótvázsony  összekötő úton létesítendő körforgalmú csomópontok kiépítéséhez a szabályozási tervlapon jelölt területet biztosítani kell.

(4)
Az 1. jelű - 12 és 13. jelű  utak közötti szakasza - a 3. jelű út egy része, 13.jelű utak szabályozási szélessége 18 m. A 3.jelű út 12. és 13.jelű utak közötti szakaszán 22 m a szabályozási szélesség.

(5)
Az 1.jelű - 13.jelű út  és tervezési határszakasza - 2. jelű , 4. jelű , 5. jelű , 12. jelű út egy része, a  451. jelű , 452. jelű utak szabályozási szélessége 25 m. A 12. jelű út 3. jelű úttól déli irányban 30 m szabályozási szélességű.

(6)
Az Ipari Park területén az egyes ingatlanok kapubejáróinak helyét (közúti kapcsolatát) - a konkrét tevékenységi kör meghatározása után - a beépítési terve, illetőleg az épületek engedélyezési és kivitelezési tervei készítésekor kell kijelölni.

(7)
A tömegközlekedési megállóhelyeket az Ipari Park jelentős létszámot foglalkoztató részének üzembehelyezése után kell vizsgálattal igazolt igény esetén kijelölni.

ERDŐTERÜLETEK

17.§

(1)
Erdő az 5.§ (4) bekezdésben meghatározott területen túl a tervben erdőterületként szabályozott területfelhasználási egység.

(2)
Az (1)-ben megjelölt terület elsődleges rendeltetése (Ev) védőerdő.

(3)
A védőerdő területén csak az OÉSZ 12.§-ában megjelölt építmények, illetőleg az OÉSZ 42.§ (4) bekezdés a./ pontjával meghatározott építmény, és e./pontjával meghatározott termékvezeték helyezhető el.

III. KÖZMŰVESÍTÉS

Általános előírások

18.§

(1)
A nyomvonal jellegű közműveket építési, fenntartási, biztonsági okokból közterületen, vagy az üzemeltető szerv területén kell elhelyezni. Amennyiben ez nem lehetséges, úgy a magánterületen történő elhelyezést az érvényben lévő jogszabályok szerint kell megoldani.
(2)
A közművek területigényes létesítményeit, továbbá a rendeltetésszerű működésük miatt szükséges védősávokat a tervben feltüntetettek szerint kell elhelyezni, vagy biztosítani.

(3)
A feltáró utak tervezése, közművek, közvilágítási lámpatestek elhelyezése egységes szakági tervezést igényel.

(4)
Szenny- és a csapadékvizek elválasztott rendszerben kerülnek elvezetésre.

(5)
A terület teljes közművesítése szükséges, átmeneti, közműpótló berendezések nem épülhetnek.

Részletes előírások

Vízellátás

19.§ 

(1)
Az ingatlanok közüzemi vízhálózatra való rákötését a közműüzemeltetőktől kell megrendelni, a szakági tervek csatolásával.

(2)
Az épületek előírt tüzivíz igényét ingatlanon belül létesítendő tűzcsapokból kell biztosítani.

Szennyvízelvezetés

20.§

(1)
Az ingatlanok közcsatornára való rákötését a közműüzemeltetőtől kell megrendelni a szakági tervek csatolásával.

(2)
Amennyiben az egyes ipari üzemek szennyvízösszetétele a mindenkor érvényes  rendelkezésben rögzített határtétéket meghaladó szennyeződést tartalmaz, akkor a közcsatornába való bekötés előtt olyan mértékű előtisztítás szükséges, amely után a szennyvíz a közcsatornába már beköthető.

Csapadékvíz-elvezetés

21.§

(1)
A csapadékvíz-elvezetés megoldását a terv tartalmazza.

(2)
A főgyűjtőket és a befogadókat a vízelvezetésre alkalmassá kell tenni, és karban kell tartani.
(3)
Az 1.jelű útra merőleges főgyűjtő kiépítéséhez és üzemeltetéséhez a területet biztosítani kell.

(4)
Ütemezett megvalósítás esetén is biztosítani kell a befogadókig való elvezetést.

(5)
A terület burkolt felületeiről (gépkocsitároló, parkoló, technológiai tér, stb. ) lefolyó szennyezett csapadékvizeket csak olaj- és hordalékfogó  műtárgyon keresztül szabad a csapadékvíz-elvezető rendszerbe vezetni.

Gázellátás

22.§

(1)
Az Ipari Park területén a gázelosztó vezeték kapacítása Vgmax = 4.800 m3/ó, anyaga KPE P-10,0, nyomásfokozata középnyomás ( 4,0 bar)

(2)
Minden építési telek részére külön gázbekötő vezetéket kell létesíteni, telekhatáron belüli KÖGÁZ típusú nyomásszabályzón keresztül.

(3)
A létesítményekre vonatkozó gázfelhasználási engedélyt külö-külön kell megkérni a KÖGÁZ nagykanizsai Hálózatfejlesztési Osztályától.

(4)
A gázvezeték elhelyezésére a megfelelő ágazati előírásokat kell figyelembe venni.

Elektromos hálózat

23.§

(1)
Az elektromos energiaellátó és közvilágítási vezetékek ( kis- és közép feszültségű ) földárokba fektetett műanyag szigetelésű földkábelek

(2)
A transzformátor állomásokat  épületben kell elhelyezni. Amennyiben erre nincs lehetőség, alumíniumházas TR állomások telepítendők az esztétikai megjelenés szempontjainak figyelembe vételével.

(3)
A közlekedési utak mesterséges megvilágítása oszlopkandelláberekkel, közvilágítási lámpatestek elhelyezésével, szakági tervezés alapján készülhet.

Telefonhálózat

24.§

(1)
A telefonhálózati vezetékek földárokba fektetett kábelek.

(2)
A telefonhálózati elosztó bálványok és ME 900 tip. elosztó csak közterületeken helyezhetők el.

IV. KÖRNYEZETVÉDELEM

Levegőtisztaság védelem

25.§

(1)
Az Ipari Park területére tervezett tevékenységek során a levegőbe jutó szennyező anyagok mennyisége nem haladhatja meg a 21/1986.(VI.2.) Mt.sz.rendelet és a végrehajtására kiadott 4/1986.(VI.2.) OKTH. rendelkezésben szabályzott értékeket. Az üzemeltető köteles a technika mindenkori szintjének megfelelő intézkedések megtételével a lehető legkisebb mértékűre csökkenteni a légszennyező anyagok kibocsájtását. Az építési engedélyezési tervekhez csatolni kell a konkrét tevékenységre vonatkozó Környezetvédelmi Felügyelőség szakhatósági állásfoglalást.

(2)
Csak olyan tevékenységek telepíthetők, amelyek során a levegőtisztasági szempontból "védett - I."  kategóriájú területre vonatkozó szennyező anyag kibocsájtási határértékek teljesülnek.

(3)
Az Ipari Park területén kerülni kell az olyan tevékenységet, amely során diffúz légszennyezés keletkezik ( pl. ömlesztett anyag tárolása). Ha ez nem megoldható (pl. építőanyag telepen való anyagtárolás ), a kiporzást az anyag letakarásával, illetve bevonat képzéssel a minimálisra kell csökkenteni.

(4)
Új légszennyező pontforrás létesítése, illetőleg meglévő korszerűsítése esetén - a 120 kW-nál nem nagyobb teljesítményű háztartási tevékenység fűtőberendezése kivételével -minden esetben kibocsájtási ( tervezési ) határérték megállapítását az I. fokú Levegőtisztaságvédelmi Hatóságtól meg kell kérni. 

      A 24/1992.(I.28.) Korm.rendelet szerinti szolgáltatások esetében az I.fokú Levegőtisztaságvédelmi  Hatósági jogkör gyakorlója a területileg illetékes önkormányzat  jegyzője. A fenti rendelet mellékletében nem szereplő szolgáltatások, termelési és egyéb tevékenység esetében a területileg illetékes Környezetvédelmi Felügyelőség rendelkezik az I.fokú levegőtisztaságvédelmi hatósági jogkörrel.

(5)
Kellemetlen szagot, bűzt okozó tevékenységek lefolytatása esetén a megfelelő szagelszívásról a technológia folyamán gondoskodni kell, a bűzanyag külső légtérbe jutását megfelelő szagleválasztóval kell megakadályozni.

Hulladékgyűjtés, kezelés, elhelyezés

26.§

(1)
Az Ipari Park területén keletkező települési szilárd hulladékok a szokványos edényzetben való gyűjtés után a hatóságilag engedélyezett kijelölt szeméttelepre rakhatók le.
(2)
A nem veszélyes termelési hulladékokat rendezett módon (kuka, konténer, esetleges újrahasznosítás esetén  hulladékfajtáktól függő speciális edényzet) kell gyűjteni, és a szükséges időközökben rendszeresen a kijelölt szeméttelepre, vagy hasznosító egységekbe kell szállítani a környezetvédelmi és közegészségügyi hatósági előírások betartásával.

(3)
A veszélyes hulladékokat a keletkezés helye szerinti telephelyen kialakított veszélyes hulladéktárolóban kell gyűjteni, az 56/1981.(XI.18.) MT számú és a 27/1992.(I.30.) Korm. számú rendelet által előírt módon.

(4)
A veszélyes hulladékokat fajtánként elkülönítve kell gyűjteni, a tárolóedényzeten fel kell tüntetni a hulladék megnevezését és azonosító számát.

(5)
A veszélyes hulladéktárolót úgy kell kialakítani, hogy a telephelyen átmenetileg tárolt veszélyes hulladék semmilyen körülmények között  se okozhasson környezetszennyezést.

(6)
Az adott telephely veszélyes hulladékgyűjtőjében az Ipari Park más termelési egységében, telephelyén keletkezett veszélyes hulladék nem tárolható.

(7)
Az Ipari Park területén lévő telephelyeken veszélyes hulladék kezelése, ártalmatlanítása csak a Közép - dunántúli Környezetvédelmi Felügyelőség által kiadott hatósági engedély birtokában történhet.

(8)
Az üzemi gyűjtőhelyen a 27/1992.(I.30.) Korm. számú rendelet szerint maximálisan egy év időtartam alatt termelődő veszélyes hulladék tárolható.

(9)
A veszélyes hulladék ártalmatlanítás csak engedéllyel rendelkező szervezetnél történhet, ennek meglétéről a hulladék termelője, az ártalmatlanításra való átadás előtt köteles meggyőződni.

Veszélyes anyagok tárolása, felhasználása

27.§

(1)
Tűz- és robbanásveszélyes anyagok csak a tűzrendészeti szabályok  betartásával tárolhatók.

(2)
Tűz- és robbanásveszélyes tevékenységek ( pl. karosszériajavítás, autófestés, stb.) folytatása , illetőleg ilyen anyagok felhasználása esetén az építési engedélykérelemhez az illetékes Tűzvédelmi szakhatóság véleményét és hozzájárulását csatolni kell.

(3)
Veszélyes anyagokat tartalmazó technológiák , tevékenységek ( pl. gépjárműjavítás, egyéb finom gépipari technológiák), - a talajszennyezés megakadályozása végett - csak vízzáró aljzaton végezhetők.
Vízvédelem, szennyvízkezelés, elvezetés

28.§

(1)
Az élővízbe vezetett víz összetétele nem haladhatja meg a 3/1984.(II.7.) OVH rendeletben előírtakat.

(2)
A felszíni (csapadékvíz) eleveztése általában élővízbe történik, kivéve ha a tevékenység olyan jellegű, melynél a csapadékvizek csak szennyvízcsatornába vezethetők. Amennyiben a befogadó (Szélesvíz és Csigere-patakokok) állapota szükségessé teszi, csapadékvíz csak annak rendezése után köthető be.

(3) A befogadó  (1.) -ben meghatározott vízminőség védelme érdekében:



a./ az elevezetőkbe csak tiszta csapadékvizek kerülhetnek



b./ a tevékenységek függvényében a bekötés előtt tisztító műtárgyak beépítését is 

                elő lehet írni.



c./ az elfolyó csapadékvíz minőségének biztosítása érdekében leválasztó berendezés 

                 alkalmazását is  elő lehet írni.

(4)
A keletkező szennyvizek csatornába csak akkor vezethetők, ha előtisztítása a vonatkozó jogszabályokban, a 4/1984.(II.7.) OVH rendeletben és hatósági előírásokban meghatározott mértékben megtörtént, technológiai eredetű veszélyes anyagokat ( pl. olaj, olajos iszap, szerves oldószerek, nehézfém iszapok, stb.) nem tartalmaznak 

(5)
A szennyvizek gyűjtésére, illetve kezelésére vonatkozó szabályozások jelen előírás III. közművesítés fejezetében található.

Zajvédelem

29.§

(1)
A területen végzett tevékenységből származó zaj megengedett imissziós határértékeit a 4/1984.(I.23.) Eü.M. számú rendelet alapján kell meghatározni. A tervezett Ipari park területén a nappali zajszint  60 dB-t,az éjjeli az 50 dB.-t nem haladhatja meg.

(2)
A közlekedésből származó maximális zajszint a 4/1984.(I.23.) Eü.M. számú rendelet alapján nappal a 65 dB.-t, éjjel az 55 dB.-t nem lépheti túl.

(3)
Esetleges "zajos" tevékenység telepítése esetén zajvédelmi határértéket kell kérni az illetékes I.fokú Környezetvédelmi Hatóságtól.


Amennyiben a határérték alatti zajkibocsájtás nem teljesíthető, megfelelő zajvédelmi berendezéseket kell alkalmazni.

(4)
Az Ipari Park tervezésének későbbi szakaszában, az ipari és egyéb tevékenységek  ismeretének birtokában, az egyes technológiák környezetre gyakorolt hatását  a 152/1995.(IX.27.) Korm.sz.rendelet szerint, a Környezetvédelmi Felügyelőség által előírt mértékben és módon  vizsgálni kell.

V. ZÁRÓ RENDELKEZÉSEK

30.§

(1)
Jelen előírások Ajka város Általános rendezési tervéhez készített helyi városrendezési előírásokkal együtt érvényesek.

(2)
Az Ipari Park megvalósításakor az 1.sz.melléklet szerinti ütemezés betartandó.

(3) Jelen rendelkezés 1996. szeptember 1-én lép hatályba.

(4) E rendelet a belső piaci szolgáltatásokról szóló, az Európai Parlament és a Tanács 2006./123/EK irányelvének figyelembevételével felülvizsgálatra került, és azzal összeegyeztethető szabályozást tartalmaz. 

A j k a,  1 9 9 6.  j ú l i u s   1.



Dr.Gasztonyi Erzsébet sk.



Marton József sk.




jegyző





polgármester

1.sz. melléklet

ÜTEMEZÉSI  JAVASLAT
Az Ipari Park létesítményeinek megvalósulása 3 ütemben történhet.

I. ütem

Az I. ütem megvalósulásához a következő utakat és a hozzájuk kapcsolódó közműveket szükséges megvalósítani:

- északról a CSP8 - CSP1 - CSP+ közötti útszakasz

- keletről a CSP+ - CSP4-CSP5 közötti útszakasz (12.j. út)

- délről a CSP5 -CSP2-CSP9 közötti útszakasz

- nyugatról a CSP9 - CSP8 közötti útszakasz (451 j. út)

Ennek megvalósításához a CSP1 és CSP2 körforgalmú csomópontok kiépítése, valamint ezeket összekötő KIG út korszerűsítése szükséges. A fenti útszakaszok kiépítésével egyidejűleg a kapcsolódó közművesítést is el kell végezni. Ezek megvalósításával a következő területrészek feltárása és hasznosítása válik lehetővé.

- " A " területi egység


IV. és V. tömb egészében,


III. és II. részben (II.-1, II.-2, III.-2, és III.-3 jelzésű telkek) 

- " B " területi egység


VII., VIII., IX. és X. tömb egészében


XII. részben (XII.-1, XII-3, XII-4, XII-5, XII-8 jelzésű telkek)

II. ütem

Az I. ütem keleti rlészéhez kapcsolódik a II. ütem, amely a következő útszakaszok kiépítésével, ill. közművesítésével valósul meg:

- CSP-3 - CSP6 ( 1. jelű út)

- CSP4- CSP7 (3. jelű út)

- CSP5-től K-i irányba

Ennek az ütemnek a megvalósításával a következő területrészek válnak hasznosíthatóvá:

- " A " területi egység


I. és VI. tömb egészében


II. és III. fennmaradt része (II-3, II-4, III-1, III-4, III-5 jelzésű telkek)

III. ütem

Az I. ütem nyugati részéhez kapcsolódik a III. ütem. A következő útszakaszokat kell kiépíteni:

- CSP9- CSP11 (5. jelű t)

- CSP8- CSP10 (4. jelű út folytatása)

- CSP10- CSP11 (452. jelű út)

Ennek az ütemnek a megvalósításával a következő területrészek válnak hasznosíthatóvá:

- " B " területi egység


XIV. és XIII. tömb egészében


XII. fennmaradt része (XII.-2, XII.-6, XII.-7 jelzésű telkek)

A II. és III. ütem megvalósulásának előfeltétele az I. ütem kiépítése. A II. és III. ütem sorrendisége felcserélhető, a beruházói igényeknek megfelelően.

� Új (4) bekezdéssel kiegészítette: 34/2009.( XI.13.) rendelet





